CELEX: 32022D1019
Language: mt
Date: 2022-06-27 00:00:00
Title: Deċiżjoni tal-Kunsill (PESK) 2022/1019 tas-27 ta’ Ġunju 2022 li temenda d-Deċiżjoni 2010/413/PESK dwar miżuri restrittivi kontra l-Iran

28.6.2022   
               
               
                  MT
               
               
                  Il-Ġurnal Uffiċjali tal-Unjoni Ewropea
               
               
                  L 170/78
               
            
         DEĊIŻJONI TAL-KUNSILL (PESK) 2022/1019
         tas-27 ta’ Ġunju 2022
         li temenda d-Deċiżjoni 2010/413/PESK dwar miżuri restrittivi kontra l-Iran
         IL-KUNSILL TAL-UNJONI EWROPEA,
         Wara li kkunsidra t-Trattat dwar l-Unjoni Ewropea, u b’mod partikolari l-Artikolu 29 tiegħu,
         Wara li kkunsidra l-proposta mir-Rappreżentant Għoli tal-Unjoni għall-Affarijiet Barranin u l-Politika ta’ Sigurtà,
         Billi:
         
                     (1)
                  
                  
                     Fis-26 ta’ Lulju 2010, il-Kunsill adotta d-Deċiżjoni 2010/413/PESK (1) dwar miżuri restrittivi kontra l-Iran.
                  
               
                     (2)
                  
                  
                     F’konformità mal-Artikolu 26(3) tad-Deċiżjoni 2010/413/PESK, il-Kunsill irrieżamina l-lista ta’ persuni u entitajiet indikati li tinsab fl-Anness II għal dik id-Deċiżjoni.
                  
               
                     (3)
                  
                  
                     Abbażi ta’ dak ir-rieżami, jenħtieġ li jinżammu l-miżuri restrittivi kontra l-persuni u l-entitajiet kollha fil-lista li tinsab fl-Anness II għad-Deċiżjoni 2010/413/PESK, sakemm isimhom ma jkunx imsemmi fl-Anness VI għal dik id-Deċiżjoni, u jenħtieġ li jiġu aġġornati 17-il entrata inklużi fl-Anness II.
                  
               
                     (4)
                  
                  
                     Għaldaqstant, jenħtieġ li d-Deċiżjoni 2010/413/PESK tiġi emendata skont dan,
                  
               ADOTTA DIN ID-DEĊIŻJONI:
         
            Artikolu 1
            L-Anness II għad-Deċiżjoni 2010/413/PESK huwa emendat kif jinsab fl-Anness għal din id-Deċiżjoni.
         
         
            Artikolu 2
            Din id-Deċiżjoni għandha tidħol fis-seħħ fil-jum wara dak tal-pubblikazzjoni tagħha f’Il-Ġurnal Uffiċjali tal-Unjoni Ewropea.
         
         
            Magħmul fil-Lussemburgu, is-27 ta’ Ġunju 2022.
            
               
                  Għall-Kunsill
               
               
                  Il-President
               
               A. PANNIER-RUNACHER
            
         
         
            (1)  Id-Deċiżjoni tal-Kunsill 2010/413/PESK tas-26 ta’ Lulju 2010 dwar miżuri restrittivi kontra l-Iran u li tħassar il- Pożizzjoni Komuni 2007/140/PESK (ĠU L 195, 27.7.2010, p. 39).
      
      
         
            ANNESS
            L-Anness II għad-Deċiżjoni 2010/413/PESK huwa emendat kif ġej:
            
                        (1)
                     
                     
                        taħt l-intestatura “I. Persuni u entitajiet involuti f’attivitajiet fir-rigward ta’ missili nukleari jew ballistiċi u persuni u entitajiet li jagħtu appoġġ lill-Gvern tal-Iran.”, l-entrati li ġejjin jissostitwixxu l-entrati korrispondenti fil-lista stabbilita taħt is-sottointestatura “A. Persuni”:
                        
                                     
                                 
                                 
                                    Isem
                                 
                                 
                                    Informazzjoni identifikattiva
                                 
                                 
                                    Raġunijiet
                                 
                                 
                                    Data tal-elenkar
                                 
                              
                                    “8.
                                 
                                 
                                    Ebrahim MAHMUDZADEH
                                 
                                 
                                     
                                 
                                 
                                    Kap tal-Bord ta’ Tmexxija ta’ Iran Telecommunications; eks Direttur Maniġerjali ta’ Iran Electronic Industries (ara Parti B, nru 20). Direttur ġenerali tal-Organizzazzjoni tas-Sigurtà Soċjali tal-Forzi Armati sa Settembru 2020. Viċi Ministru għad-Difiża Iranjan sa Diċembru 2020.
                                 
                                 
                                    23.6.2008
                                 
                              
                                    27.
                                 
                                 
                                    Kamran DANESHJOO (magħruf bħala DANESHJOU)
                                 
                                 
                                     
                                 
                                 
                                    Eks Ministru għax-Xjenza, ir-Riċerka u t-Teknoloġija. Bħala maniġer tal-proġetti tal-111-il taqsima tal-Pjan AMAD, huwa pprovda appoġġ għall-attivitajiet nukleari tal-Iran sensittivi għall-proliferazzjoni.
                                 
                                 
                                    1.12.2011”
                                 
                              
                  
                        (2)
                     
                     
                        taħt l-intestatura “I. Persuni u entitajiet involuti f’attivitajiet fir-rigward ta’ missili nukleari jew ballistiċi u persuni u entitajiet li jagħtu appoġġ lill-Gvern tal-Iran.”, l-entrati li ġejjin jissostitwixxu l-entrati korrispondenti fil-lista stabbilita taħt is-sottointestatura “B. Entitajiet”:
                        
                                     
                                 
                                 
                                    Isem
                                 
                                 
                                    Informazzjoni identifikattiva
                                 
                                 
                                    Raġunijiet
                                 
                                 
                                    Data tal-elenkar
                                 
                              
                                    “20.
                                 
                                 
                                    Iran Electronic Industries
                                    (inkluż il-fergħat kollha) u s-sussidjarji:
                                 
                                 
                                    P. O. Box 18575-365, Tehran, Iran
                                 
                                 
                                    Sussidjarja sħiħa ta’ proprjetà ta’ MODAFL (u għaldaqstant organizzazzjoni li tagħmel parti mill-istress grupp bħall-AIO, l-AvIO u d-DIO). Ir-rwol tagħha hu li timmanifattura komponenti elettroniċi għas-sistemi Iranjani tal-armi.
                                 
                                 
                                    23.6.2008
                                 
                              
                                     
                                 
                                 
                                    (b) Iran Communications Industries (ICI)
                                    (magħruf ukoll bħala Sanaye Mokhaberat Iran; Iran Communication Industries; Iran Communications Industries Group; Iran Communications Industries Co.)
                                 
                                 
                                    PO Box 19295-4731, Pasdaran Avenue, Tehran, Iran; Indirizz alternattiv: PO Box 19575-131, 34 Apadana Avenue, Tehran, Iran; Indirizz alternattiv: Shahid Langary Street, Nobonyad Square Ave, Pasdaran, Tehran
                                 
                                 
                                    Iran Communications Industries, sussidjarja ta’ Iran Electronics Industries (elenkata mill-UE), tipproduċi diversi oġġetti inkluż sistemi ta’ komunikazzjoni, apparat tal-avjonika, tal-ottika u tal-elettro-ottika, mikroelettronika, teknoloġija tal-informazzjoni, testijiet u kejl, sigurtà tat-telekomunikazzjoni, gwerra elettronika, manifattura u rinnovazzjoni tat-tubu tar-radar u lanċaturi tal-missili. ICI akkwistat materjal sensittiv permezz ta’ Hoda Trading, is-sussidjarja tagħha bbażata f’Hong Kong.
                                 
                                 
                                    26.7.2010
                                 
                              
                                    52.
                                 
                                 
                                    Raad Iran (magħrufa wkoll bħala Raad Automation Company; Middle East Raad Automation; RAAD Automation Co.; Raad Iran Automation Co.; RAADIRAN; Middle East RAAD Automation Co.; Automasion RAAD Khavar Mianeh; Automation Raad Khavar Mianeh Nabbet Co)
                                 
                                 
                                    Unit 1, No 35, Bouali Sina Sharghi, Chehel Sotoun Street, Fatemi Square, Tehran
                                 
                                 
                                    Kumpannija involuta fl-akkwist ta’ invertituri fir-rigward tal-programm għall-arrikkiment proskritt tal-Iran. Raad Iran ġiet stabbilita biex tipproduċi u tiddisinnja sistemi ta’ kontroll u tipprovdi l-bejgħ u l-istallazzjoni ta’ invertituri u apparat ta’ Kontroll b’Memorja (programmable Logic Controllers).
                                 
                                 
                                    23.5.2011”
                                 
                              
                  
                        (3)
                     
                     
                        taħt l-intestatura “II. Islamic Revolutionary Guard Corps. (IRGC)”, l-entrati li ġejjin jissostitwixxu l-entrati korrispondenti fil-lista stabbilita taħt is-sottointestatura “A. Persuni”:
                        
                                     
                                 
                                 
                                    Isem
                                 
                                 
                                    Informazzjoni identifikattiva
                                 
                                 
                                    Raġunijiet
                                 
                                 
                                    Data tal-elenkar
                                 
                              
                                    “1.
                                 
                                 
                                    Brigadier Ġeneral tal-IRGC Javad DARVISH-VAND
                                 
                                 
                                     
                                 
                                 
                                    Eks Viċi Ministru għad-Difiża u Spettur Ġenerali ta’ MODAFL.
                                 
                                 
                                    23.6.2008
                                 
                              
                                    2.
                                 
                                 
                                    Viċi Ammiral Ali FADAVI
                                 
                                 
                                     
                                 
                                 
                                    Viċi Kmandant Ġeneral tal-Islamic Revolutionary Guard Corps (IRGC). Eks Kmandant tal-qawwa Navali tal-IRGC.
                                 
                                 
                                    26.7.2010
                                 
                              
                                    3.
                                 
                                 
                                    Parviz FATAH
                                 
                                 
                                    Twieled fl-1961
                                 
                                 
                                    Eks membru tal-IRGC. Eks Ministru għall-Enerġija. Minn Lulju 2019, kap tal-“Mostazafan Foundation”, eks membru tal-Kunsill ta’ Direzzjoni tal-Fondazzjoni Imam Khomeini.
                                 
                                 
                                    26.7.2010
                                 
                              
                                    4.
                                 
                                 
                                    Brigadier Ġeneral tal-IRGC Seyyed Mahdi FARAHI
                                 
                                 
                                     
                                 
                                 
                                    Viċi Ministru għad-Difiża u l-Appoġġ tal-Forzi Armati mill-2021. Qabel kien Viċi Ministru għad-Difiża u l-Affarijiet Industrijali tal-Ministeru għad-Difiża, kap tal-Industriji tad-Difiża u l-Organizzazzjonijiet Ajruspazjali tal-Ministeru għad-Difiża, kif ukoll kmandant tal-Kamp ta’ Taħriġ tal-Persunal tal-Forzi Armati. Eks Kap tal-Organizzazzjoni tal-Industriji Ajruspazjali tal-Iran (AIO) u eks-direttur eżekuttiv tal-Organizzazzjoni tal-Industriji tad-Difiża (DIO) indikata min-NU. Membru tal-IRGC.
                                 
                                 
                                    23.6.2008
                                 
                              
                                    6.
                                 
                                 
                                    Mohammad Ali JAFARI
                                 
                                 
                                     
                                 
                                 
                                    Eks Kmandant tal-IRGC. Attwalment kap tal-Kwartieri Kulturali u Soċjali ta’ Hazrat Baqiatollah al-Azam.
                                 
                                 
                                    23.6.2008
                                 
                              
                                    7.
                                 
                                 
                                    Brigadier Ġeneral tal-IRGC Mostafa Mohammad NAJJAR
                                 
                                 
                                     
                                 
                                 
                                    Eks Ministru għall-Intern u eks Ministru tal-MODAFL, responsabbli għall-programmi militari kollha, inkluż il-programmi tal-missili ballistiċi. Minn Settembru 2013, Konsulent Għoli għall-Kap tal-Persunal Ġenerali tal-Forzi Armati dwar l-Industrija tal-Għarfien u t-Teknoloġija. Membru tal-IRGC.
                                 
                                 
                                    23.6.2008
                                 
                              
                                    10.
                                 
                                 
                                    Rostam QASEMI (magħruf ukoll bħala Rostam Qassemi; Rostam GHASEMI)
                                 
                                 
                                    Twieled fl-1961
                                 
                                 
                                    Mill-25 ta’ Awwissu 2021, Ministru għall-Iżvilupp Urban u tat-Toroq. Eks Kmandant ta’ Khatam al-Anbiya.
                                 
                                 
                                    26.7.2010
                                 
                              
                                    12.
                                 
                                 
                                    Brigadier Ġeneral tal-IRGC Ali SHAMSHIRI
                                 
                                 
                                     
                                 
                                 
                                    Membru tal-IRGC. Konsulent tad-direttur tal-Istitut tar-Riċerka Xjentifika u Edukattiva dwar id-Difiża. Okkupa rwoli għolja fil-MODAFL.
                                 
                                 
                                    23.6.2008
                                 
                              
                                    13.
                                 
                                 
                                    Brigadier Ġeneral tal-IRGC Ahmad VAHIDI
                                 
                                 
                                     
                                 
                                 
                                    Mill-25 ta’ Awwissu 2021, Ministru għall-Intern. Eks President tal-Università tad-Difiża Nazzjonali Suprema u eks Ministru tal-MODAFL.
                                 
                                 
                                    23.6.2008
                                 
                              
                                    17.
                                 
                                 
                                    Ali Ashraf NOURI
                                 
                                 
                                     
                                 
                                 
                                    Kap tal-Kumpless Edukattiv u tar-Riċerka ta’ Basij għall-Arti tar-Rivoluzzjoni Iżlamika. Eks Viċi Kmandant tal-IRGC, Kap Politiku tal-Uffiċċju tal-IRGC.
                                 
                                 
                                    23.1.2012
                                 
                              
                                    18.
                                 
                                 
                                    Hojatoleslam Ali SAIDI (magħruf ukoll bħala Hojjat- al-Eslam Ali Saidi jew Saeedi)
                                 
                                 
                                     
                                 
                                 
                                    Minn Marzu 2017, kap tal-uffiċċju ideoloġiku u politiku tal-Mexxej Suprem fir-rwol tiegħu bħala Kap Kmandant. Qabel kien rappreżentant tal-Mexxej Suprem tal-IRGC.
                                 
                                 
                                    23.1.2012”
                                 
                              
                  
                        (4)
                     
                     
                        taħt l-intestatura “II. Islamic Revolutionary Guard Corps (IRGC)”, l-entrati li ġejjin jissostitwixxu l-entrati korrispondenti fil-lista stabbilita taħt is-sottointestatura “B. Entitajiet”:
                        
                                     
                                 
                                 
                                    Isem
                                 
                                 
                                    Informazzjoni identifikattiva
                                 
                                 
                                    Raġunijiet
                                 
                                 
                                    Data tal-elenkar
                                 
                              
                                    “9.
                                 
                                 
                                    Mehr Bank (magħruf ukoll bħala Mehr Finance and Credit Institute; Mehr Interest-Free Bank)
                                 
                                 
                                    182, Shahid Tohidi St, 4th Golsetan, Pasdaran Ave, Tehran 1666943, Iran
                                 
                                 
                                    Mehr Bank hu kkontrollat minn Bonyad Taavon Sepah u l-IRGC. Mehr Bank jipprovdi servizzi finanzjarji lill-IRGC. Skont intervista ma’ sors pubbliku ma’ dak li kien il-kap tal-Bonyad Taavon Sepah, Parviz Fatah, Bonyad Taavon Sepah ħoloq il-Mehr Bank sabiex iservi l-Basij (l-unità paramilitari tal-IRGC).
                                 
                                 
                                    23.5.2011
                                 
                              
                                    12.
                                 
                                 
                                    Etemad Amin Invest Co Mobin
                                    (magħruf ukoll bħala: Etemad Amin Investment Company Mobin; Etemad-e Mobin; Etemad Amin Invest Company Mobin; Etemad Mobin Co.; Etemad Mobin Trust Co.; Etemade Mobin Company; Mobin Trust Consortium; Etemad-e Mobin Consortium)
                                 
                                 
                                    Pasadaran Av. Tehran, Iran
                                 
                                 
                                    Kumpannija li hija proprjetà ta’ jew ikkontrollata mill-IRGC li tikkontribwixxi għall-finanzjament tal-interessi strateġiċi tar-reġim.
                                 
                                 
                                    26.7.2010”